CELEX: 62015TN0259
Language: hr
Date: 2015-05-26 00:00:00
Title: Predmet T-259/15: Tužba podnesena 26. svibnja 2015. – Close i Cegelec protiv Parlamenta

20.7.2015   
            
            
               HR
            
            
               Službeni list Europske unije
            
            
               C 236/48
            
         Tužba podnesena 26. svibnja 2015. – Close i Cegelec protiv Parlamenta
   (Predmet T-259/15)
   (2015/C 236/63)
   Jezik postupka: francuski
   
      Stranke
   
   
      Tužitelji: SA Close (Harzé-Aywaille, Belgija) i Cegelec (Bruxelles, Belgija) (zastupnici: J.-M. Rikkers i J.-L. Teheux, odvjetnici)
   
      Tuženik: Europski parlament
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi odluku Europskog parlamenta, donesenu nepoznatog dana, o sklapanju ugovora o javnoj nabavi o izvođenju radova povodom „projekta proširenja i osuvremenjivanja zgrade Konrad Adenauer u Luxembourgu” za grupu 73 (stanica električne energije), oznake INLO-D-UPIL-T-14-A04, s privremenim udruženjem ENERGIE-KAD (koje se sastoji od društava MERSCH i SCHMITZ PRODUCTION SARL te ENERGOLUX S.A.) te o neprihvaćanju ponude tužiteljâ.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu dva tužbena razloga.
   
               1.
            
            
               Prvi tužbeni razlog se temelji na povredi obveze obrazlaganja i načela transparentnosti, s obzirom na to da razlozi o odbijanju ponude tužiteljâ i dijelovi odluke o sklapanju ugovora sa privremenim udruženjem ENERGIE-KAD ne omogućuju provjeru okolnosti ispunjavaju li ponuđači uvjete za kvalitativni odabir koji su propisani dokumentacijom javne nabave.
            
         
               2.
            
            
               Drugi tužbeni razlog temelji se na očitoj pogrešci u ocjeni te povredi načela jednakosti i ne-diskriminacije.
            
         Tužitelji ističu da je Europski parlament počinio očitu pogrešku u ocjeni time što je dodijelio sklapanje predmetnog ugovora privremenom udruženju ENERGIE-KAD te da uvjeti za odabir nisu bili primijenjeni sukladno specifikacijama i poštovanju načela transparentnosti, proporcionalnosti, jednakosti postupanja i ne-diskriminacije koja su propisana člankom 102. Uredbe (EU, Euratom) br. 966/2012 (1).
   
      (1)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća br. 1605/2002 (SL L 298, str. 1).